Conor McGregor (kulia amedaiwa kujipatia $30m katika pigano dhidi ya Floyd Mayweather 2017

Bondia huyo mwenye umri wa miaka 30 alitangaza uamuzi wake  katika mtandao wa kijamii siku ya Jumanne.

"Nawatakia kila la kheri wenzangu katika siku za mbeleni '', aliomngezea. 

Pigano la mwisho la McGregor lilikamilika huku bondia huyo akipoteza wakati aliposhindwa na Khabib Nurmagomedov mnamo Oktoba 2018 huku raia huyo wa Urusi akishinda pigano hilo katika raundi ya nne.

Lilikuwa pigano lake la kwanza katika ukumbi huo  katika kipindi cha miaka miwili na kushindwa kwake kulitokana na ghasia kabla ya pigano hilo hatua iliopelekea wapiganaji wote wawili kupigwa faini na kusimamishwa .

Jinsi McGregor alivyopanda Ulingo wa UFC

McGregor alishinda taji la uzani wa featherweight baada ya kumpiga kwa njia ya knockout Jose Aldo ndani ya sekunde 13.

Baada ya kushindwa kwake na Nate Diaz  katika uzani wa Welterweight na hivyobasi kusitisha msururu wa ushindi wake uliokuwa mapigano 15  raia huyo wa ... Endelea na makala kwa vibambo vingine 4000 isizidi:
Ireland alishinda marudio miezi mitano baadaye. 

Ushindi wake dhidi ya Eddie Alvarez  ulimthibitisha MCGregor kuwa bingwa wa mizani miwili. 

Na katika kilele cha mchezo wake alikubali kukabiliana na bingwa mara tano katika uzani wa Welterweight Floyda Mayweather katika pambano lililoitwa Money Fight{ pigano la fedha}. 

Pigano hilo lilimpatia McGregor takriban $30m na kuvutia wanunuzi milioni moja wa mechi hiyo  nchini Uingereza na milioni 4 Marekani  huku raia huyo wa Marekani akishinda katika raundi ya 10 kwa njia ya Knockout. 

Hatahivyo muda wa McGregor katika mchezo huo pia ulikumbwa na  utata. 

Mwaka 2018 aliagizwa na mahakama kupewa mafunzo ya kuzuia hasira yake  na kuhudumia jamii kwa siku tano  kutokana na mashtaka ya uhalifu yaliofutiliwa mbali  baada ya kushambulia basi lililokuwa na mpinzani wake wa UFC. 

Kanda za video zilionyesha McGregor akilirushia chuma  basi lililokuwa likimbeba Khabib  na baadhi ya wapiganaji wa UFC .  

Mapema mwezi huu  McGregor alikamatwa  mjini Miami  kwa kuvunja simu ya shabiki mmoja  wakati walipokuwa wakimpiga picha. 

McGregor ambaye amemaliza akiwa na rekodi ya ushindi wa mapigano 21  na kushindwa mara nne  alisema:  Kwa sasa najiunga na wenzangu wa zamani waliostaafu.

Je ni kweli amestaafu?

Hii sio mara ya kwanza kwamba McGregor ametangaza kustaafu kutoka katika mchezo huo. 

Mnamo mwaka 2016 mwezi Aprili, McGregor alituma ujumbe wa twitter: 'Nimeamua kustaafu nikiwa kijana  Ahsanteni sana'' , lakini muda mchache baadaye alirudi na kusema kuwa hajastaafu bali alikuwa amekosona na wasimamizi wa ukuzaji wa mapigano yake.

Mnamo mwezi Septemba 2018 McGregor alianzisha pombe ya Whiskey kutoka Ireland. 

Na kufuatia matamshi ya McGregor kustaafu  rais wa UFC Dana White alisema:  Ana fedha za kustaafu. 

Tunaelewa  ningekuwa mimi ningestaafu. Anastaafu kutoka kupigana sio kufanya kazi. Whiskey yake itamfanya awe na kazi ya kufanya  na nina hakika ana mambo mengine ya Kufanya.